বেগুনের এই বিষ দোকানে ছোট ছোট শিশিতে বিক্রি হয়। এতে কোনও লেবেল নেই। সার-বীজ, সারের দোকানে আকছার পাওয়া যাচ্ছে। বিষ-আক্রান্ত তুঁতপাতা খাওয়ানোর ফলে এই পলুর মারা যাওয়া প্রাথমিক ভাবে চিহ্নিত করেছেন বহরমপুরের কেন্দ্রীয় রেশম অফিস। বিজ্ঞানীরা নানান গবেষণাও চালাচ্ছেন। রাজ্য সরকারের সেরিকালচার বিভাগও উদ্বিগ্ন। কিন্তু সুরাহা এখনও হয়নি। সব্জি চাষিদের এই বিষ প্রয়োগে নিষেধ করলেও তাঁরা মানছেন না।